Gianni Morandi u martu Anna Dan. Ritratt: Facebook - Gianni Morandi  Jingħad li Gianni Morandi u martu Anna Dan jinħabbu aktar minn qatt qabel. F'Diċembru li ġej il-koppja se tagħlaq 17-il sena miżżewġa iżda l-istorja tgħhom taf il-bidu tagħha 10 snin qabel. U proprju għalhekk fl-aħħar ġranet f'Marina di Ravenna il-koppja ċċelebrat is-27 anniversarju mindu ltaqgħu l-ewwel darba. Gianni Morandi b'tazza inbid f'idejh u martu Anna żżomm bukett fjuri ppużaw għal ritratt li qasmu mas-segwaċi tagħhom fuq il-midja soċjali. Aqra wkoll: Gianni Morandi l-isptar Morandi għadu qed jirkupra mill-inċident li kellu fil-11 ta' Marzu ta' din is-sena meta kien żelaq f'ħuġġieġa nar u nħaraq f'diversi partijiet ta' ġismu. Idu l-leminija għadha filfatt imfaxxata u qed tiġi kkurata b'mod regolari. Fuq il-midja soċjali Morandi spiss jiċċajta dwr l-inċident li kellu u fir-ritratt ta' hawn taħt jidher jikkummiedja ħdejn il-baħar. "Nipprova nżomm fuq saqajja. Aħjar naqa' fl-ilma milli fin-nar," kiteb hu b'mod sarkastiku.